钦定古今图书集成/明伦汇编/氏族典/第474卷 > 《廖用贤尚友录》 > 戴僧静
## 钦定古今图书集成/明伦汇编/氏族典/第474卷 > 《廖用贤尚友录》 > 戴僧静

按《南齐书戴僧静传》，“僧静，会稽永兴人也。祖饰，宋景
平中伏法，家口徙青州。僧静少事刺史沈文秀，俱没
卤。后将家属叛还淮阴，太祖抚畜之。卤围甬城，遣僧
静战荡，数捷，补帐内军主，随还京师。沈攸之事起，太
祖入朝堂，僧静从，以功除前军将军。昇明二年，除游
击将军。太祖即位，除南济阴太守。建元二年，迁骁骑”
将军。世祖践阼，出为持节、督徐州诸军事、北徐州刺
史，迁给事中。永明五年，隶护军陈显达讨荒贼桓天
生于比阳，僧静前进，大破之，除淮南太守。九年，卒。